Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja NEUVOSTON ASETUKSEKSI maakaasunsiirtoverkkoihin pääsyä koskevista edellytyksistä komission ehdotusta muuttava EY:n perustamissopimuksen 250 (2) artiklan nojalla /* KOM/2005/0157 lopull. - COD 2003/0302 */





Bryssel 13.4.2005 KOM(2005) 157 lopullinen 2003/0302 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI maakaasunsiirtoverkkoihin pääsyä koskevista edellytyksistä KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2003/0302 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI maakaasunsiirtoverkkoihin pääsyä koskevista edellytyksistä 1 JOHDANTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Jäljempänä on komission lausunto Euroopan parlamentin ehdottamista tarkistuksista. 2 TAUSTAA Ehdotus (asiakirja KOM(2003) 741 lopullinen – 2003/0302 (COD)) toimitettiin Euroopan parlamentille ja neuvostolle | 12. joulukuuta 2003. | Euroopan talous- ja sosiaalikomitea antoi lausuntonsa | 2. kesäkuuta 2004. | Euroopan parlamentti antoi lausuntonsa ensimmäisessä käsittelyssä | 20. huhtikuuta 2004. | Yhteinen kanta vahvistettiin Euroopan parlamentti antoi lausuntonsa toisessa käsittelyssä | 12. marraskuuta 2004 (yksimielisesti). 8. maaliskuuta 2005. | 3 EHDOTUKSEN TARKOITUS Ehdotuksessa on kyse toimenpiteestä, jolla täydennetään maakaasun sisämarkkinoita koskevista yhteisistä säännöistä ja direktiivin 98/30/EY kumoamisesta annettua direktiiviä 2003/55/EY. Ehdotuksessa pyritään asettamaan vähimmäisvaatimukset kaasunsiirtoverkkoihin pääsyä koskeville edellytyksille. Kokemukset, joita on koottu muun muassa Madridissa järjestetyllä Euroopan kaasualan sääntelyfoorumilla, osoittavat, että markkinoiden laadullinen avaaminen on yhtä tärkeää kuin niiden määrällinen avaaminen. Direktiivillä 2003/55/EY markkinat avataan täydellisesti viimeistään heinäkuussa 2007, mutta kolmansien osapuolten mahdollisuudet käyttää jäsenvaltioiden kaasuverkkoa ovat toistaiseksi sellaiset, että toimintaedellytykset ovat kaikkea muuta kuin tasavertaiset. Sekä direktiivissä 2003/55/EY että ehdotetussa asetuksessa tunnustetaan kolmansien osapuolten verkkoonpääsyn keskeinen merkitys tärkeimpänä tapana avata markkinoita ja lisätä kilpailua. Direktiivissä määritellään kuitenkin ainoastaan tavoitteet, kun taas asetuksessa pyritään asettamaan vähimmäisvaatimukset, jotka koskevat tätä direktiivin keskeistä elementtiä eli siirtoverkon käyttöehtoja. 4 KOMISSION LAUSUNTO EUROOPAN PARLAMENTIN TARKISTUKSISTA 4.1 Komission hyväksymät tarkistukset Komissio voi hyväksyä kaikki Euroopan parlamentin hyväksymät tarkistukset kokonaan. Tarkistukset perustuvat Euroopan parlamentin, neuvoston ja komission toisessa käsittelyssä tekemään kompromissiin. Ne ovat komission ehdotukselle asettamien tavoitteiden mukaisia, ja niillä säilytetään yhteisessä kannassa saavutettu etunäkökohtien tasapaino. Tarkistukset ovat sisällöltään seuraavanlaisia: - Neljä parlamentin tarkistusta koskee kustannuksia, jotka on otettava huomioon vahvistettaessa siirtotariffeja tai tasepoikkeamamaksuja. Ne vahvistavat yhteisen kannan tekstiä viittaamalla todellisiin kustannuksiin ”sikäli kuin nämä ovat verrattavissa tehokkaan ja rakenteeltaan vastaavan verkonhaltijan kustannuksiin”. Tällainen käsite sisältyy jo yhteisön säännöstöön. - Yhden tarkistuksen mukaan tasepoikkeamamaksujen on mahdollisimman pitkälti vastattava kustannuksia. - Loput neljä tarkistusta ovat hyödyllisiä selvennyksiä. 5 PÄÄTELMÄT Komissio muuttaa EY:n perustamissopimuksen 251 artiklan 2 kohdan mukaisesti ehdotustaan edellä esitetyllä tavalla.